**Ազգային ժողովրդավարների միություն**, որը հայտնի է նաև որպես **Ազգային Դեմոկրատների դաշինք**, հայկական քաղաքական կուսակցություն։

Պատմություն
-----------

Ազգային ժողովրդավարների դաշինքը հիմնադրվել է 2001 թվականի մայիսի 19-ին Արշակ Սադոյանի կողմից։ Սադոյանը նախկինում եղել է ԱԺՄ անդամ։ Սակայն Սադոյանը լքել է ԱԺՄ-ն, որպեսզի հետագայում ստեղծի սեփական կուսակցությունը։

2003 թվականի մայիսի 25-ին Արշակ Սադոյանը Ազգային ժողովի պատգամավոր է ընտրվել «Արդարություն» ընտրական կոալիցիայի համամասնական ցուցակով 2003 թվականի խորհրդարանական ընտրություններից հետո։ Սադոյանը եղել է «Արդարություն» կոալիցիայի անդամ։

Կուսակցությունը հայտարարել է 2012 թվականին Հայաստանի խորհրդարանական ընտրություններին մասնակցելու մտադրության մասին, սակայն, ի վերջո, կուսակցությունը չի կարողացել գրանցվել։

Կուսակցությունը որոշել է չմասնակցել 2017 թվականի խորհրդարանական ընտրություններին՝ ֆինանսական սահմանափակումների պատճառով։ 2018 թվականին Հայաստանում կայանալիք խորհրդարանական ընտրություններից առաջ կուսակցությունը հայտարարել է, որ բաց է լինելու այլ կուսակցությունների հետ նոր քաղաքական դաշինք ստեղծելու գաղափարի համար, սակայն Ազգային Դեմոկրատների միությունը, ի վերջո, չի մասնակել։ Կուսակցությունը սատարել է Արմեն Սարգսյանի թեկնածությունը նախագահի պաշտոնում։

Կուսակցությունը հայտարարել է 2021 թվականին Հայաստանի խորհրդարանական ընտրություններին «Ազատ Հայրենիք» դաշինքի կազմում մասնակցելու մտադրության մասին։ Ընտրությունների արդյունքում դաշինքը հավաքել է ընտրողների ձայների ընդամենը 0,32%-ը՝ չկարողանալով որևէ տեղ գրավել Ազգային ժողովում։ Ներկայումս կուսակցությունը հանդես է գալիս որպես արտախորհրդարանական ուժ։

Արշակ Սադոյանը հայտարարել է իր անհամաձայնության մասին, որ Նիկոլ Փաշինյանը կամ Ռոբերտ Քոչարյանը դառնան վարչապետ։

Գաղափարախոսություն
------------------

Կուսակցությունն աջակցում է հայկական սփյուռքի առավել ակտիվ ներգրավմանը Հայաստանի տնտեսական զարգացման գործում։ Կուսակցությունը նաև աջակցում է արդիականացված զինված ուժերի զարգացմանը, աշխատավարձերի բարձրացմանը, հայկական Սփյուռքին արտերկրից համապետական ընտրություններում քվեարկելու թույլ տալուն և խրախուսում է Արցախի ինքնորոշումը։

Ծանոթագրություններ
------------------

1. ↑  "Արշակ Սադոյանը միացել է «Ազատ Հայրենիք» դաշինքին | Ֆակտոր տեղեկատվական կենտրոն".
2. ↑  ռ/կ, Ազատություն (2009 թ․ ապրիլի 2). "Արշակ Սադոյանն ընտրվեց իր ստեղծած «Ազգային ժողովրդավարների դաշինք» կուսակցության նախագահ". *«Ազատ Եվրոպա/Ազատություն» ռադիոկայան*.
3. ↑  "National Assembly of Armenia | Official Web Site | parliament.am". *www.parliament.am*.
4. ↑  "Արշակ Սադոյան". *www.7or.am*.
5. ↑  "Առանց ազգային ժողովրդավարների ընդհանուր բանակի՝ ընտրություններին մասնակցելու ու հաղթելու ռեսուրս չունենք. Արշակ Սադոյան". *www.tert.am*. Արխիվացված է the original 2023 թ․ հոկտեմբերի 5-ին. Retrieved 2023 թ․ հոկտեմբերի 5.
6. ↑  "2007թ. ես ուզում էի լինել ԱԺ-ում, բայց կեղծեցին, դուրս հանեցին. Արշակ Սադոյան". *ՀՐԱՊԱՐԱԿ*. 2016 թ․ հոկտեմբերի 18.
7. ↑  "Նոր Ընտրական օրենսգիրքը բոլորովին ձեռք չէր տալիս ՀՀԿ-ին. Արշակ Սադոյան". *A1Plus*. 2023 թ․ հունիսի 7.
8. ↑  ""Armen Sargsyan's candidacy is the best option." Arshak Sadoyan".
9. ↑  LLC, Helix Consulting. "«Ազատ Հայրենիք» դաշինք. Միասնական ուժերով կարող ենք դրական տեղաշարժ ապահովել". *www.panorama.am*.
10. ↑  "«Իհարկե, կարելի է դուխով գլխարկ դնել, բայց դա չի նշանակում, որ խելք ունեք». Արշակ Սադոյան | Առավոտ - Լուրեր Հայաստանից".
11. 1 2  "Ո՛չ Ռոբերտը, ո՛չ նախորդները, ո՛չ Նիկոլը․ Հայաստանում պետք է լինի երրորդ ուժ, որը ո՛չ թալանչի է, ո՛չ էլ հիմար․ Արշակ Սադոյան". 2021 թ․ հունիսի 4. Արխիվացված է the original 2021 թ․ հուլիսի 15-ին. Retrieved 2023 թ․ հոկտեմբերի 5.
12. ↑  "Արշակ Սադոյանը ՀՀ-ն ոտքի կանգնեցնելու հարցում կարևորում է Սփյուռքի հետ սերտ համագործակցություն ապահովելը". *armenpress.am*.
13. ↑  "Լեգիտի՞մ է արդյոք իր նախընտրական խոստումները չկատարած իշխանությունը. Արշակ Սադոյան". *lurer.com*. 2023 թ․ հունիսի 7.